joelniklaus/EU_Wikipedias huggingface dataset:
Bohēmijas valdnieku uzskaitījums

Bohēmijas valdnieki bija augstākās varas turētāji — kņazi (), hercogi, karaļi mūsdienu Čehijas valsts teritorijā kopš Lielmorāvijas izveides 9. gadsimtā. Visilgāk valdošās valdnieku dinastijas bija Pšemislu dinastija (870—1306),  Luksemburgu dinastija (1310—1437) un Hābsburgu dinastija (1526—1918). 
Pēc Čehoslovākijas Republikas izveides 1918. gadā par augstāko amatpersonu kļuva valsts prezidents.

Pšemislu dinastija

Dažādu dinastiju laiks

Habsburgu dinastija 

1521. gadā Austrijas erchercogs Ferdinands I Hābsburgs (Ferdinand I. Habsburský) apprecējās ar Bohēmijas, Horvātijas un Ungārijas karaļa Vladislava II meitu Annu un pēc viņas brāļa karaļa Lajoša II bojāejas Mohāčas kaujā 1526. gadā kļuva par Bohēmijas, Horvātijas un Ungārijas karali, 1558. gadā viņu ievēlēja par SRI ķeizaru.
Habsburgu dinastijas valdnieki Bohēmijā valdīja līdz 1918. gadam, izņemot Trīsdesmitgadu kara sākuma posmu  no 1619. līdz 1620. gadam, kad protestantu dominētais Bohēmijas parlaments par karali ievēlēja Pfalcas Frīdrihu.
No 1806. gada Bohēmijas karaļi bija Austrijas impērijas ķeizari, pēc 1867. gada Austroungārijas valdnieki.

Čehija
Čehijas vēsture
Valdnieku uzskaitījumi
Eiropas valdnieku dinastijas
Tuvā Spānija

Tuvā Spānija () bija Romas republikas province Pireneju pussalā, kas atradās mūsdienu Spānijas austrumos un Ebro () ielejas teritorijā. Provinces galvaspilsēta bija Tarrakona.

Augusta Oktaviāna reformu rezultātā pēc tam, kad romieši pilnībā iekaroja Pireneju pussalu, beidzoties Kantabrijas kariem, Tuvās Spānijas province tika apvienota ar Galēkiju () un Tālās Spānijas provinces daļu. Rezultātā tika izveidota jauna province Tarrakonas Spānija ().

Literatūra 
 Géza Alföldy: Fasti Hispanienses. Senatorische Reichsbeamte und Offiziere in den spanischen Provinzen des römischen Reiches von Augustus bis Diokletian. Steiner, Wiesbaden 1969 (S. 3-130, 230—252 zu den Beamten der Hispania citerior)
 Tilmann Bechert: Die Provinzen des römischen Reiches. Einführung und Überblick. Von Zabern, Mainz 1999, ISBN 3-8053-2399-9, S. 65-71

Senās Romas provinces
Spānijas vēsture
Kantabri

Kantabri () ir sena 11 cilšu savienība, kas apdzīvoja Spānijas ziemeļu piekrasti mūsdienu Kantabrijas teritorijā, Astūrijas austrumos, Kastīlijai un Leonai piegulošajos kalnu apgabalos.

Pēc Strabona ziņām kantabri iepriekš saucās vai nu luzitāņi (t.i. bija indoeiropiešu tauta), vai arī pēc Jūlija Cēzara domām tā bija Ibērijas pussalas autohtonā tauta.

Kantabriem bija nevaldāmu un neatkarīgu kalniešu reputācija. Ilgu laiku tiem izdevās atvairīt romiešu uzbrukumus. Pirmie Romas impērijas spēki uzbruka viņiem ap 150. gadu pr.Kr. Savās "Piezīmēs par Gallijas karu" (III, 26) Cēzars aprakstīja, kā Krass izcīnīja uzvaru pār apvienoto kantabru un akvitāņu armiju, kurus viņš sauca par "radniecīgām ciltīm", kas rada šaubas par kantabru piederību ķeltibēriem (šāds uzskats ir populārs kādā Rietumeiropas vēsturnieku daļā). Pats nosaukums "kantabri" ir ligūriešu izcelsmes un nozīmē "kalnieši". Kantabru cilšu nosaukumi un viņu vietējās tradīcijas arī atšķiras no kaimiņu ķeltibēriem.

Uzvarēt kantabrus izdevās vienīgi Agripam un Augustam Oktaviānam, kas personīgi piedalījās militārajās kampaņās, kas pazīstamas kā Kantabrijas kari (29—19 gados pr.Kr.), kuros kantabri un to sabiedrotie astūri tika daļēji iznīcināti. Tiberijs ieguva pirmo militāro rūdījumu karā pret kantabriem 25. gadā pr.Kr. militārā tribūna amatā.

Pēc tam kantabru zemes tika iekļautas Tarrakonas Spānijas provinces sastāvā ar ierobežotu autonomiju. Kantabri apgādāja ar rekrūšiem romiešu armijas palīgspēkus, līdzīgi, kā viņu rietumu kaimiņi, astūri. Senajā Kantabrijā atradās svina šahtas, par kurām ir maz informācijas.

Vietējie iedzīvotāji tā arī netika līdz galam romanizēti, jo pārsvarā saglabāja savu agrāro dzīvesveidu. Galīga romanizācija notika tikai pēc arābu iebrukuma Ibērijas pussalā.

Kultūrā 
Kantabru cīņai ar romiešiem Korokottas vadībā ir veltīta spāņu mākslas filma "Kantabri" (1980, režisors Pols Neši).

Atsauces 

Spānijas vēsture
Rezvans Racs

Rezvans Dinke Racs (, dzimis ) ir bijušais Rumānijas futbolists, spēlējis kreisās malas aizsarga pozīcijā, bijis Rumānijas futbola izlases dalībnieks.

Racs savas karjeras laikā kopumā ieguvis deviņus līgas titulus (divus ar Rapid București un septiņus ar Shakhtar Donetsk), vienu Rumānijas kausu, piecus Ukrainas kausus, vienu UEFA kausu, vienu Rumānijas Superkausu un trīs Ukrainas Superkausus.

Rumānijas futbola izlases sastāvā Racs debitēja 2002. gadā. Pārstāvējis izlasi 2008. un 2016. gada Eiropas čempionātā. 2011. gadā kļuvis par izlases kapteini.

Sasniegumi 
Rapid București

 Divizia A: 1998–99, 2002–03
 Rumānijas kauss: 2001–02
 Rumānijas Superkauss: 2002

Shakhtar Donetsk

 Ukrainas Premjerlīga: 2004–05, 2005–06, 2007–08, 2009–10, 2010–11, 2011–12, 2012–13
 Ukrainas kauss: 2003–04, 2007–08, 2010–11, 2011–12, 2012–13
 Ukrainas Superkauss: 2005, 2008, 2010
 UEFA kauss: 2008–09

Ārējās saites 

1981. gadā dzimušie
Oltas žudecā dzimušie
Rumānijas futbolisti
Rumānijas izlases futbolisti
West Ham United F.C. spēlētāji
Rayo Vallecano spēlētāji
2008. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
Ukrainas Nopelniem bagātie sporta meistari
Angels Basins

Angels Basins (, dzimis ) ir bijušais Grieķijas futbolists, spēlējis pussarga pozīcijā, bijis Grieķijas futbola izlases dalībnieks.

Kopā ar Grieķijas futbola izlasi Basins uzvarēja 2004. gada Eiropas čempionātā. Kopumā izlases sastāvā aizvadījis 100 mačus.

Sasniegumi 
Panathinaikos

 Grieķijas Superlīga: 1995–96, 2003–04
 Grieķijas kauss: 2003–04

Grieķija

 Eiropas čempionāts: 2004

Ārējās saites 

1976. gadā dzimušie
Grieķijas futbolisti
Grieķijas izlases futbolisti
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
Baltic Touring Car Championship

Baltic Touring Car Championship, saīsināti BaTCC, ir salonautomobiļu sacensības, kuras sacīkstes galvenokārt norisinās Baltijas Valstīs. Atsevišķi posmi ir aizvadīti arī Polijā, Somijā un Zviedrijā.

Sacensību norises vietas

Atsauces 

Autošoseja
Autosports Latvijā
Antonijs Nikopolidis

Antonijs Nikopolidis (, dzimis ) ir Grieķijas futbola treneris un bijušais futbolists, spēlēja vārtsarga pozīcijā, bijis Grieķijas futbola izlases dalībnieks.

Nikopolidis tiek uzskatīts par vienu no visu laiku labākajiem Grieķijas vārtsargiem. Ar Panathinaikos un Olympiacos komandām izcīnījis 11 Grieķijas Superlīgas titulus, deviņus Grieķijas kausus un trīs Grieķijas Superkausus. Astoņas reizes atzīts par Grieķijas labāko vārtsargu.

Grieķijas futbola izlases sastāvā aizvadījis 90 mačus. Kopā ar izlasi uzvarējis 2004. gada Eiropas čempionātā.

Ārējās saites 

1971. gadā dzimušie
Epīras perifērijā dzimušie
Grieķijas futbolisti
Grieķijas izlases futbolisti
Grieķijas futbola treneri
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
Ivans Elgera

Ivans Elgera Vuhia (, dzimis ) ir Spānijas bijušais futbolists, spēlējis aizsarga pozīcijā, bijis Spānijas futbola izlases dalībnieks.

Savas karjeras laikā pārstāvējis piecus profesionālus klubus, visspilgtāk pārstāvot Real Madrid. Ar Real Madrid komandu izcīnījis trīs La Liga titulus, divus UEFA Čempionu līgas titulus, kā arī vienu Starpkontinentālais kausu un UEFA Superkausu.

Spānijas futbola izlasi Elgera pārstāvēja 2002. gada FIFA Pasaules kausā, kā arī divos Eiropas čempionātos.

Sasniegumi 
Real Madrid

 La Liga: 2000–01, 2002–03, 2006–07
 Supercopa de España: 2003
 UEFA Čempionu līga: 1999–2000, 2001–02
 Starpkontinentālais kauss: 2002
 UEFA Superkauss: 2002

Valencia

 Copa del Rey: 2007–08

Ārējās saites 

1975. gadā dzimušie
Kantabrijā dzimušie
Spānijas futbolisti
Spānijas izlases futbolisti
AS Roma spēlētāji
RCD Espanyol spēlētāji
Madrides "Real" spēlētāji
Valencia CF spēlētāji
2002. gada FIFA Pasaules kausa spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
Huans Karloss Valerons

Huans Karloss Valerons Santana (, dzimis ) ir Spānijas futbola treneris un bijušais futbolists, spēlējis pussarga pozīcijā, bijis Spānijas futbola izlases dalībnieks.

15 sezonu laikā Valerons La Liga turnīrā aizvadīja kopumā 390 mačus un guva 29 vārtus, pārstāvot Mallorca, Atlético Madrid un Deportivo La Coruña. Deportivo komandā Valerons pavadīja 13 gadus. Savu karjeru viņš sāka un beidza Las Palmas komandā.

Spānijas futbola izlases sastāvā Valerons kopumā nospēlēja 46 mačus un guva 5 vārtus. Pārstāvējis izlasi 2002. gada FIFA Pasaules kausā, kā arī divus Eiropas čempionātos.

Sasniegumi 
Deportivo

 Copa del Rey: 2001–02
 Supercopa de España: 2002
 UEFA Intertoto kauss: 2008
 Segunda División: 2011–12

Ārējās saites 

1975. gadā dzimušie
Kanāriju Salās dzimušie
Spānijas futbolisti
Spānijas izlases futbolisti
Spānijas futbola treneri
UD Las Palmas spēlētāji
Madrides "Atletico" spēlētāji
Akoruņas "Deportivo" spēlētāji
2002. gada FIFA Pasaules kausa spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
Martins Petrovs

Martins Petrovs (, dzimis ) ir bijušais Bulgārijas futbolists, spēlējis pussarga pozīcijā, bijis Bulgārijas futbola izlases dalībnieks.

Savu karjeru sācis Bulgārijā. No 1998. gada līdz 2001. gadam spēlējis Šveices Superlīgas komandā Servette. Pēc tam Petrovs pievienojās Vācijas Bundeslīgas komandai VfL Wolfsburg, kur viņš kļuva par svarīgu komandas spēlētāju. Vēlāk viņš pievienojās Spānijas komandai Atlético Madrid, kur pavadīja divus gadus. 2007. gadā Petrovs pārcēlās uz Angliju, lai spēlētu Manchester City, bet vēlāk jau Bolton Wanderers komandā. Savu karjeru Petrovs noslēdza Sofijas CSKA.

Bulgārijas futbola izlases sastāvā Petrovs piedalījās 2004. gada Eiropas čempionātā.

Sasniegumi 
CSKA Sofia

 Bulgārijas čempionāts: 1996–97
 Bulgārijas kauss: 1996–97

Servette

 Šveices Superlīga: 1998–99
 Šveices kauss: 2000–01

Atlético Madrid

 UEFA Intertoto kauss: 2007

Individuālie sasnieugmi

 Bulgārijas gada futbolists: 2006

Ārējās saites 

1979. gadā dzimušie
Bulgārijas futbolisti
Bulgārijas izlases futbolisti
VfL Wolfsburg spēlētāji
Madrides "Atletico" spēlētāji
Manchester City F.C. spēlētāji
RCD Espanyol spēlētāji
2004. gada Eiropas čempionāta futbolā spēlētāji
Mortens Olsens

Mortens Pers Olsens (, dzimis ) ir Dānijas futbola treneris un bijušais futbolists, spēlējis libero pozīcijā, bijis Dānijas futbola izlases dalībnieks.

Olsens 15 gadus bija Dānijas futbola izlases galvenais treneris, vadot komandu 2002. gada FIFA Pasaules kausā, 2004. gada Eiropas čempionātā, 2010. gada FIFA Pasaules kausā un 2012. gada Eiropas čempionātā. Vēl viņš, vadot Brøndby IF, ieguva divus Dānijas Superlīgas titulus, bet, vadot Ajax, viņš ieguva izcīnīja Eredivisie titulu.

Kā spēlētājs, Olsens pārstāvēja vairākus Beļģijas klubus, kā arī Vācijas klubu 1. FC Köln. Ar Anderlecht viņš 1983. gadā izcīnīja UEFA kausu. Dānijas futbola izlases sastāvā Olsens nospēlēja kopumā 102 mačus un guva 4 vārtus. Astoņdesmitajos gados 50 mačus bijis izlases kapteinis. Pārstāvējis izlasi 1984. un 1988. gada Eiropas čempionātā, kā arī 1986. gada FIFA Pasaules kausā.

Sasniegumi

Spēlētāja karjera 
Anderlecht

 Beļģijas Pirmā divīzija: 1980–81, 1984–85, 1985–86
 Beļģijas Superkauss: 1985
 UEFA kauss: 1982–83

Individuālie sasniegumi

 Dānijas gada futbolists: 1983, 1986
 Beļģijas Pirmās divīzijas labākais spēlētājs: 1980–81, 1984–85

Trenera karjera 
Brøndby IF

 Dānijas Superlīga: 1990, 1991

Ajax

 Eredivisie: 1997–98
 KNVB beker: 1997–98

Ārējās saites 

1949. gadā dzimušie
Dānijas futbolisti
Dānijas izlases futbolisti
Dānijas futbola treneri
Dānijas futbola izlases treneri
Briseles "Anderlecht" spēlētāji
1. FC Köln spēlētāji
1984. gada Eiropas čempionāta futbolā spēlētāji
1986. gada FIFA Pasaules kausa spēlētāji
1988. gada Eiropas čempionāta futbolā spēlētāji
2002. gada FIFA Pasaules kausa treneri
2010. gada FIFA Pasaules kausa treneri
2004. gada Eiropas čempionāta futbolā treneri
2012. gada Eiropas čempionāta futbolā treneri
Zēlandes reģionā dzimušie
Parīze–Ruāna 1894 (autosports)

Parīze–Ruāna 1894, jeb Petit Journal bezzirgu automašīnu sacensības (), tiek uzskatītas par pirmajām automašīnu sacīkstēm pasaulē. Sacīkstes organizēja "Le Petit Journal", Parīzes laikraksta izdevniecība un tās bija sacensības no pilsētas uz pilsētu, kas 19. gadsimta beigās bija ļoti populārs sacensību veids.

Pašas sacensības notika 1894. gada 22. jūlijā, taču kvalifikācijas, treniņu braucieni un publiska automobiļu apskate notika no 18. līdz 21. jūlijam.

Starp dalībnieku transportlīdzekļiem bija gan benzīna, gan elektro tvaika automobiļi. Pirmais braucējs pāri finiša līnijai Ruānā gan bija Žils Albērs de Dions, taču par uzvarētāju viņš netika pasludināts, jo viņam bija vajadzīga kurinātāja palīdzība, lai darbinātu savu auto.

Tā vietā par oficiālo sacīkšu uzvarētāju tika pasludināts Albērs Lemetrs, ar savu 3 zirgspēku benzīna motora Peugeot. Apbalvojumā viņš saņēma 5000 frankus no Peugeot und Panhard & Levassor.

Dalībnieki 
Skrējienam reģistrējās 102 dalībnieki un samaksāja 10 franku dalības maksu. No tiem uz kvalifikāciju neieradās 78 dalībnieki 18. maijā un 3 transportlīdzekļi nekvalificējās.

Kvalifikācija 

Kvalifikācija tika organizēta ap Parīzi 50 km garos etapos, lai izvēlētos labākos dalībniekus priekš 126 km garajām sacensībām.

Sacīkstēm kvalificējās:

Sacīkstes 
Sacensības sākās astoņos no rīta Porte Maillot. Pirmais posms norisinājās līdz Mantesai, kur sacīkšu dalībnieki varēja no 12:00 līdz 13.30 pusdienot, pēc kā sacensības atsākās. Pirmais finiša līniju šķērsoja Alberts de Dions ar vidējo ātrumu 19 km/h.

Atsauces 

Autosports
Jespers Grēnkjērs

Jespers Grēnkjērs (, dzimis ) ir bijušais Dānijas futbolists, spēlējis pussarga pozīcijā, bijis Dānijas futbola izlases dalībnieks.

Savas karjeras laikā nospēlējis kopumā 400 mačus dažādos Eiropas klubos. Vislabāk pazīstams no sava laika Eredivisie komandā Ajax, ar kuru viņš ieguva vienu Nīderlandes kausu. Nospēlējis arī vairāk nekā 100 oficiālus mačus Anglijas Premjerlīgas komandā Chelsea. Savu karjeru Grēnkjērs pabeidza Dānijas komandā København, ar kuru viņš ieguva četrus Dānijas Superlīgas titulus.

Pārstāvējis Dānijas futbola izlasi no 1999. līdz 2010. gadam. Kopumā nospēlējis 80 mačus un guvis 5 vārtus. Piedalījies 2002. un 2010. gada FIFA Pasaules kausā, kā arī divos Eiropas čempionātos.

Sasniegumi 
Ajax

 KNVB beker: 1998–99

København

 Dānijas Superlīga: 2006–07, 2008–09, 2009–10, 2010–11

Individuālie sasniegumi

 Dānijas Superlīgas gada labākais spēlētājs: 2007

Ārējās saites 

1977. gadā dzimušie
Dānijas futbolisti
Dānijas izlases futbolisti
Amsterdamas "Ajax" spēlētāji
Chelsea F.C. spēlētāji
Birmingham City F.C. spēlētāji
Madrides "Atletico" spēlētāji
VfB Stuttgart spēlētāji
2002. gada FIFA Pasaules kausa spēlētāji
2010. gada FIFA Pasaules kausa spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
Henrijs Seliks

Čārlzs Henrijs Seliks (, dzimis ) ir amerikāņu stopkadru animācijas režisors, producents un scenārists, kas vislabāk zināms ar režisētajām stopkadru animācijas filmām "Murgs pirms Ziemassvētkiem" (The Nightmare Before Christmas, 1993), James and the Giant Peach (1996), "Korelaina" (2009), kā arī viņa nākamo stopkadru animācijas filmu Wendell and Wild (2022) ar Džordanu Pīlu un Kīganu Maiklu Keju galvenajās lomās. Tāpat Seliks specializējas leļļu izgatavošanā.

Ārējās saites 

1952. gadā dzimušie
Amerikāņu kinorežisori
ASV kinoproducenti
ASV scenāristi
Kristians Panuči

Kristians Panuči (, dzimis ) ir Itālijas futbola treneris un bijušais futbolists, spēlējis labās malas aizsarga pozīcijā, bijis Itālijas futbola izlases dalībnieks.

Karjera

Spēlētāja karjera 
Panuči savu spēlētāja karjeru sāka Genoa komandā 1990. gadā. 1993. gadā Panuči pievienojās AC Milan komandai, ar kuru viņš izcīnīja vairākus titulus, ieskaitot divus Itālijas A sērijas titulus un UEFA Čempionu līgas trofeju 1994. gadā. 1996. gadā Panuči kopā ar Milan treneri Fabio Kapello pārcēlās uz Real Madrid. Real Madrid komandā Panuči bija pamatsastāva spēlētājs. Izcīnījis La Liga titulu un savu otro Čempionu līgas trofeju. Vēlāk sekoja nelieli posmi Inter Milan, Chelsea un Monaco. 2001. gadā viņš pievienojās Roma, kur treneris atkal bija Kapello. Roma komandā Panuči nospēlēja līdz 2009. gadam, aizvadot vairāk nekā 200 spēles Serie A turnīrā. 2010. gadā baidzis savu karjeru Parma komandas sastāvā.

Itālijas futbola izlasi pārstāvējis 2002. gada FIFA Pasaules kausā, kā arī 2004. un 2008. gada Eiropas čempionātā. Piedalījies arī 1996. gada vasaras olimpiskajās spēlēs.

Trenera karjera 
2012. gadā Panuči kļuva par Kapello palīgu, vadot Krievijas futbola izlasi. 2015. gadā viņš tika apstiprināts par Itālijas kluba Livorno treneri. No 2017. gada līdz 2019. gadam bijis Albānijas izlases galvenais treneris.

Sasniegumi

Spēlētāja karjera 
AC Milan

 Itālijas A sērija: 1993–94, 1995–96
 UEFA Čempionu līga: 1993–94
 Supercoppa Italiana: 1993, 1994
 UEFA Superkauss: 1994

Real Madrid

 La Liga: 1996–97
 Supercopa de España: 1997
 UEFA Čempionu līga: 1997–98
 Starpkontinentālais kauss: 1998

AS Roma

 Coppa Italia: 2006–07, 2007–08
 Supercoppa Italiana: 2007

Ārējās saites 

1973. gadā dzimušie
Itālijas futbolisti
Itālijas izlases futbolisti
Itālijas futbola treneri
Albānijas futbola izlases treneri
Genoa C.F.C. spēlētāji
AC Milan spēlētāji
Madrides "Real" spēlētāji
Milānas "Internazionale" spēlētāji
Chelsea F.C. spēlētāji
AS Monaco FC spēlētāji
AS Roma spēlētāji
Parma F.C. spēlētāji
1996. gada vasaras olimpisko spēļu dalībnieki
2002. gada FIFA Pasaules kausa spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
Vensāns Kandela

Vensāns Filipe Antuāns Kandela (, dzimis ) ir bijušais Francijas futbolists, spēlējis aizsarga pozīcijā, bijis Francijas futbola izlases dalībnieks.

Savu karjeru sācis Francijas klubos Toulouse un Guingamp. Ar Guingamp komandu 1996. gadā izcīnījis UEFA Intertoto kausu. No 1997. līdz 2005. gadam spēlējis Itālijas A sērijas komandā Roma. 2001. gadā izcīnījis A sērijas čempionu titulu.

Ar Francijas futbola izlasi uzvarējis 1998. gada FIFA Pasaules kausā un 2000. gada Eiropas čempionātā.

Sasniegumi 
Guingamp

 UEFA Intertoto kauss: 1996

Roma

 Itālijas A sērija: 2000–01
 Supercoppa Italiana: 2001

Francija

 FIFA Pasaules kauss: 1998
 Eiropas čempionāts: 2000

Ārējās saites 

1973. gadā dzimušie
Francijas futbolisti
Francijas izlases futbolisti
Toulouse FC spēlētāji
EA Guingamp spēlētāji
AS Roma spēlētāji
Udinese Calcio spēlētāji
1996. gada vasaras olimpisko spēļu dalībnieki
1998. gada FIFA Pasaules kausa spēlētāji
2000. gada Eiropas čempionāta futbolā spēlētāji
2002. gada FIFA Pasaules kausa spēlētāji
Lietuvas ģenerālapgabals

Lietuvas ģenerālapgabals (, ) bija nacistiskās Vācijas izveidota militārās un civilās pārvaldes struktūra okupētās Lietuvas teritorijā. Tas ietilpa Ostlandes reihskomisariātā, kas pastāvēja no  1941. gada 17. jūlija līdz 1944. gada 13. jūlijam. Galvaspilsēta bija Kauņa, Lietuvas ģenerālkomisārs bija Teodors Adrians fon Rentelns (Theodor Adrian von Renteln).

Teritorija 
Lietuvas ģenerālapgabals sastāvēja no sešiem apgabaliem (Kreisgebiet), kuros ietilpa 25 agrākie Lietuvas Republikas un Viļņas apgabala apriņķi (apskritis):

 Kauen-Stadt (Kauņas pilsēta), komisārs (Kreisleiter) Hanss Kramers
 Kauen-Land (Kauņas apgabals): Alītas apriņķis (no 1942), Kauņas apriņķis, Ķēdaiņu apriņķis, Lazdiju apriņķis, Marijampoles apriņķis, Šaķu apriņķis un Vilkavišķu apriņķis, komisārs Arnolds Lencens
 Ponewesch-Land (Paņevēžas apgabals): Biržu apriņķis, Paņevēžas apriņķis, Rokišķu apriņķis, Utenas apriņķis, Ukmerģes apriņķis un Zarasu apriņķis, komisārs Valters Neums
 Schaulen-Land (Šauļu apgabals): Mažeiķu apriņķis, Kretingas apriņķis, Raseiņu apriņķis, Šauļu apriņķis, Tauraģes apriņķis un Telšu apriņķis, komisārs Hanss Geveke 
 Wilna-Stadt (Viļņas pilsēta): komisāri Hanss Hingsts un Reiners Štahels (1944)
 Wilna-Land (Viļņas apgabals): Alītas apriņķis (līdz 1942), Ašmjanu apriņķis, Eišišķes apriņķis, Sviras apriņķis, Švenčoņu apriņķis, Traķu apriņķis, Viļņas apriņķis, komisārs Horsts Vulfs.

Skatīt arī 
 Igaunijas ģenerālapgabals 
 Latvijas ģenerālapgabals
 Baltkrievijas ģenerālapgabals

Ārējās saites 
 Territoriale Veränderungen in Deutschland und deutsch verwalteten Gebieten 1874 – 1945: Rolf Jehke, Herdecke 

Lietuvas vēsture
Otrais pasaules karš
Alvaro Rekoba

Alvaro Aleksanders Rekoba Rivero (, dzimis ) ir bijušais Urugvajas futbolists, spēlēja pussarga pozīcijā, bijis Urugvajas futbola izlases dalībnieks.

Visvairāk pazīstams no aizvadītām 11 sezonām Itālijas komandā Inter Milan, kur viņš izcīnīja divus Itālijas A sērijas titulus. Itālijā pārstāvējis arī Venezia un Torino.

Ar Urugvajas futbola izlasi piedalījies 2002. gada FIFA Pasaules kausā.

Sasniegumi 
Inter Milan

 Itālijas A sērija: 2005–06, 2006–07
 Itālijas kauss: 2004–05, 2005–06
 Supercoppa Italiana: 2005, 2006
 UEFA kauss: 1997–98

Nacional

 Urugvajas pirmā divīzija: 2011–12, 2014–15

Ārējās saites 

1976. gadā dzimušie
Urugvajas futbolisti
Urugvajas izlases futbolisti
Milānas "Internazionale" spēlētāji
Torino F.C. spēlētāji
2002. gada FIFA Pasaules kausa spēlētāji
Montevideo dzimušie
Antans Merķis

Antans Merķis (; 1887—1955) bija lietuviešu jurists un politiķis, Lietuvas premjerministrs (1939—1940) un pagaidu Lietuvas prezidents pirms Lietuvas okupācijas 1940. gadā.

Dzīvesgājums 

Dzimis 1887. gada 1. februārī (20. janvārī pēc VS) Skapišķu pagasta zemnieka Kārļa Merķa (Karolis Merkys) ģimenē.
Mācījās Rīgas Aleksandra ģimnāzijā, sāka studēt tieslietas Tērbatas Universitātē, bet pēc Pirmā pasaules kara sākšanās viņu mobilizēja Krievijas impērijas armijā. 1915. gadā viņš bija dzelzceļa karaspēka virsnieks Lietuvā, vēlāk dienēja Rumānijas frontē. Pēc Brestļitovskas miera līguma noslēgšanas 1918. gadā pabeidza studijas Kijevas Universitātes Juridiskajā fakultātē.

Pēc atgriešanās dzimtenē Merķim piešķīra Lietuvas armijas majora pakāpi, 1919. gadā viņš bija Lietuvas Valsts Aizsardzības ministrijas Juridiskā departamenta vadītājs, tad no 1919. gada 13. marta Valsts Aizsardzības ministrs 3., 4. un 5. ministru kabinetā (1919—1920). Šajā laikā notika Lietuvas brīvības cīņas, jaunizveidotā Lietuvas armija kopā ar vācu 6. rezerves korpusa vienībām piespieda Sarkano armiju atkāpties no bijušās Kauņas guberņas, bet poļu leģionāri ieņēma Viļņu. No 1919. gada 15. oktobra līdz 13. decembrim Lietuvas armija piespieda Rietumkrievijas Brīvprātīgo armijas vienības atkāpties no Lietuvas ziemeļu daļas. Pēc kara beigām pulkvežleitnants Merķis 1922. gadā atvaļinājās no armijas un strādāja par advokātu.

Pēc valsts apvērsuma 1926. gadā Merķis atkal kļuva par Valsts Aizsardzības ministru Augustīna Voldemāra 14. ministru kabinetā. Vēlāk viņš bija Klaipēdas apgabala gubernators (1927—1932) un Kauņas pilsētas galva (burmistras, 1934-1939), Pilsētu savienības priekšsēdētājs (1934—1940) un Seima deputāts (1936—1940).
Pēc Viļņas apgabala atgūšanas 1939. gada rudenī viņu iecēla par valdības pilnvaroto Viļņas reģionā.

1939. gada 21. novembrī Antans Merķis kļuva par Lietuvas premjerministru. Pēc 1940. gada 14. jūnija PSRS ultimāta Lietuvas valdībai saņemšanas 1940. gada 15. jūnijā valsts prezidents Antans Smetona viņu atbilstoši Lietuvas konstitūcijai iecēla par prezidenta vietas izpildītāju un pats aizbēga uz Vāciju. Pēc Lietuvas okupācijas 1940. gads 17. jūnijā Merķis pēc PSRS okupācijas varas rīkojuma bija spiests iecelt žurnālistu Justu Palecki par "Lietuvas Tautas valdības" premjerministru, pats atkāpās no amata un vēlāk šķērsoja Latvijas-Lietuvas robežu.

17. jūlijā viņu kopā ar ģimeni pirms plānotā lidojuma uz Stokholmu Rīgas lidostā arestēja NKVD un deportēja un Saratovu. 1941. gadā viņu ieslodzīja cietumā un uzvārda vietā, tāpar kā citiem Lietuvas valdības locekļiem un ģimenes locekļiem, pratināšanu protokolos lietoja anonīmus numurus (Antans Merķis — Nr. 1, viņa sieva — Nr. 2, Jozs Urbšis Nr. 5, Aleksandrs Stulginskis Nr. 30 u.t.t.). 1952. gadā Vladimiras cietumā viņa iesodzījumu pagarināja par 25 gadiem, bet pēc Staļina nāves 1954. gadā atbrīvoja un ievietoja invalīdu namā Vladimiras apgabala Malenkā, kur viņš mira 1955. gada 5. martā.

Antanam Merķim ir iekārtota simboliska apbedījuma vieta Kauņas Petrašūnu kapsētā.

Lietuvas prezidenti
Lietuvas premjerministri
Džēreds Aizekmens

Džēreds Aizekmens (Jared Isaacman, dzimis ) ir ASV ebreju uzņēmējs, miljardieris, lidotājs, kosmonauts. Viņs ir dibinājis iznīcinātājlidmašīnu nodrošināšanas uzņēmumu Draken International un maksājumu apstrādes uzņēmumu Shift4 Payments. 2021. gada septembrī Aizekmena bagātība tika vērtēta aptuveni 2,4 miljardi ASV dolāru.

Biogrāfija 
Džēreds Aizekmens piedzima  Ņūdžersijas štata Vestfīldā, ebreju ģimenē. Viņam ir divi vecāki brāļi un māsa.
Aptuveni 1993. gadā ģimene pārcēlās uz Bērnardsas pilsētas pārvaldes rajonu.
14. gadu vecumā Džēreds Aizekmens ar draugu sāka datoru labošanas biznesu. 16. gadu vecumā kāds klients uzaicināja strādāt viņa uzņēmumā. Aizekmens pameta mācības vidusskolā un pieņēma piedāvājumu. Laika gaitā viņš nokārtoja pārbaudījumus un ieguva GED sertifikātu, kas ir līdzvērtīgs vidusskolas diplomam.

1999. gadā Aizekmens Pensilvānijā nodibināja mazumtirdzniecības maksājumu uzņēmumu United Bank Card (tas vēlāk tika pārdēvēts par Harbortouch, un kopš 2020. gada ir Shift4 Payments). 2020. gadā uzņēmums apstrādāja maksājumus aptuveni 200 miljardu ASV dolāru apjomā.

2004. gadā Džēreds Aizekmens sāka apmeklēt lidmašīnas pilota nodarbības. 2009. gada aprīlī viņš vieglā reaktīvā lidmašīnā aplidoja zemeslodi 61 stundā 51 minūtē, pārspējot pasaules rekordu, kas bija 82 stundas. 2011. gadā viņš ieguva bakalaura grādu profesionālajā aeronautikā Embri-Ridla Aeronautikas universitātē. Viņš veica daudzus lidojumus ar militārajām reaktīvajām lidmašīnām.

2012. gadā Floridā Aizekmens nodibināja uzņēmumu Draken International, kas apmāca ASV bruņoto spēku pilotus. Uzņēmums ekspluatē vienu no pasaulē lielākajām privāto iznīcinātāju flotēm.

2021. gada februārī Aizekmens paziņoja, ka lidos kosmosā ar SpaceX kosmosa kuģi Crew Dragon misijā Inspiration4, lai savāktu ziedojumus 100 miljonu ASV dolāru apmērā Sv. Jūdas bērnu pētniecības slimnīcai Memfisā bērnu vēža izpētei. Viņš pilnībā apmaksāja lidojumu. Viena no apkalpes vietām tika izlozēta loterijā starp ziedotājiem slimnīcai. Otru vietu piešķīra tam, kurš nodrošināja projekta reklāmu sociālajos tīklos. Trešā vieta tika nodrošināta kādam no slimnīcas darbiniekiem.

Džēreda Aizekmena kosmiskais lidojums sākās 2021. gada 16. septembrī, esot kosmosa kuģa Inspiration4 komandierim. Kopā ar viņu kosmosā devās Šāna Proktore, Heili Arseno un Kristofers Sembroski. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.

Kosmisko lidojumu kopsavilkums

Atsauces

Ārējās saites 

 Jared Isaacman Forbes 
 Jared Isaacman bjtonline.com 
 Джаред Айзекман astronaut.ru 

ASV astronauti
ASV uzņēmēji
ASV lidotāji
Kosmiskie tūristi
Zina Garisone

Zina Linna Garisone (; dzimusi ) ir bijusī  amerikāņu tenisiste. 1988. gada vasaras olimpisko spēļu čempione sieviešu dubultspēlēs un bronzas medaļniece sieviešu vienspēlēs. Trīskārtējā Grand Slam turnīru uzvarētāja jauktajās dubultspēlēs (1987. gada Australian Open un 1988. un 1990. gada Vimbldonas čempionāts), trīskārtēja Federācijas kausa ieguvēja ASV izlases sastāvā.

Apbalvojumi un pagodinājumi 
 Sāras Palfrijas Dancigas balva (2002)
 Teksasas sieviešu slavas zāle (1996).

Atsauces

Ārējās saites 

1963. gadā dzimušie
Teksasā dzimušie
ASV tenisisti
1988. gada vasaras olimpisko spēļu dalībnieki
1992. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
Olimpiskie zelta medaļnieki tenisā
Interlingve

Nejaukt ar citu mākslīgo valodu — interlingvu.
</noinclude>

Interlingve (interlingue), sākotnēji zināma ar nosaukumu okcidentāls (occidental, ), ir starptautiska palīgvaloda (IAL), kuru 1922. gadā izveidoja Igaunijā dzīvojošais vācbaltu valodnieks Edgars de Vāls.

Literatūra 
Galvenie literārie teksti interlingve parādījās Cosmoglotta. Bija arī daži darbi, gan oriģinālie, gan tulkoti, publicēti interlingve valodā.

Dažas grāmatas interlingve valodā ir:
 Kajš, Jan Amos (1938) Krasina, raconta del subterrania del Moravian carst.
 Podobský, Jaroslav (1935/1947) Li astres del Verne.
 Costalago, Vicente (2021) Li sercha in li castelle Dewahl e altri racontas.
 Costalago, Vicente (2021) Antologie hispan.
 Costalago, Vicente (2021) Fabules, racontas e mites.
 Costalago, Vicente (2021) Li tresor de Fluvglant.

Atsauces

Ārējās saites 

Mākslīgās valodas
Migels Anhels Nadals

Migels Anhels Nadals Omars (, dzimis ) ir bijušais Spānijas futbolists, spēlējis aizsarga pozīcijā, bijis Spānijas futbola izlases dalībnieks.

Savu karjeru Nadals sāka un beidza Spānijas klubā Mallorca. Tomēr vislielākos panākumus Nadals guva ar Barcelona komandu, kurā viņš spēlēja no 1991. līdz 1999. gadam. 19 profesionālo sezonu laikā Nadals aizvadīja 492 mačus (462 no tiem La Liga).

Spānijas futbola izlases sastāvā Nadals aizvadīja 62 mačus. Piedalījies 1994., 1998. un 2002. gada FIFA Pasaules kausā, kā arī 1996. gada Eiropas čempionātā.

M. A. Nadals ir tenisista Rafaela Nadala tēvocis, bet Migela Anhela brālis Toni ir tenisa treneris.

Sasniegumi 
Barcelona

 La Liga: 1991–92, 1992–93, 1993–94, 1997–98, 1998–99
 Copa del Rey: 1996–97, 1997–98
 Supercopa de España: 1991, 1992, 1994, 1996
 Eiropas kauss: 1991–92
 UEFA Kausu ieguvēju kauss: 1996–97
 UEFA Superkauss: 1992, 1997

Ārējās saites 

1966. gadā dzimušie
Baleāru Salās dzimušie
Spānijas futbolisti
Spānijas izlases futbolisti
Spānijas futbola treneri
FC Barcelona spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
1996. gada Eiropas čempionāta futbolā spēlētāji
Edmilsons

Žuzē Edimilsons Gomiss de Moraess (, dzimis ) ir bijušais Brazīlijas futbolists, spēlējis pussarga pozīcijā, bijis Brazīlijas futbola izlases dalībnieks.

Kopā ar Francijas komandu Lyon Edimilsons izcīnīja trīs Ligue 1 titulus. Vēlāk izcīnījis divus La Liga titulus ar FC Barcelona. 2006. gadā ieguvis UEFA Čempionu līgas trofeju.

Brazīlijas futbola izlases sastāvā uzvarējis 2002. gada FIFA Pasaules kausā.

Sasniegumi 
São Paulo

 Campeonato Paulista: 1998, 2000
 Copa Master de CONMEBOL: 1996

Lyon

 Ligue 1: 2001–02, 2002–03, 2003–04
 Coupe de la Ligue: 2000–01
 Trophée des Champions: 2003

Barcelona

 La Liga: 2004–05, 2005–06
 Supercopa de España: 2005
 UEFA Čempionu līga: 2005–06

Ārējās saites 

1976. gadā dzimušie
Sanpaulu štatā dzimušie
Brazīlijas futbolisti
Brazīlijas izlases futbolisti
Lionas "Olympique" spēlētāji
FC Barcelona spēlētāji
Villarreal CF spēlētāji
2002. gada FIFA Pasaules kausa spēlētāji
Paulo Vančope

Paulo Sesars Vančope Vatsons (, dzimis ) ir bijušais Kostarikas futbolists un bijušais Kostarikas futbola izlases dalībnieks un galvenais treneris. Spēlējis uzbrucēja pozīcijā.

Vančope ir Kostarikas izlases otrs visu laiku labākais vārtu guvējs. 73 mačos viņš guva 45 vārtus. Savas karjeras laikā pārstāvējis Anglijas klubus Derby County, West Ham United un Manchester City.

Kostarikas futbola izlases sastāvā piedalījies 2002. un 2006. gada FIFA Pasaules kausā.

No 2014. gada līdz 2016. gadam bijis Kostarikas izlases galvenais treneris.

Sasniegumi

Spēlētāja karjera 
West Ham United

 UEFA Intertoto kauss: 1999

Manchester City

 Anglijas futbola līgas pirmā divīzija: 2001–02

Kostarika

 UNCAF Nāciju kauss: 1999

Ārējās saites 

1976. gadā dzimušie
Kostarikas futbolisti
Kostarikas futbola treneri
Kostarikas futbola izlases treneri
Derby County F.C. spēlētāji
West Ham United F.C. spēlētāji
Manchester City F.C. spēlētāji
Málaga CF spēlētāji
2002. gada FIFA Pasaules kausa spēlētāji
2006. gada FIFA Pasaules kausa spēlētāji
Veoneer

Veoneer, Inc. ir ASV, Delavērā reģistrēts autobūves tehnoloģiju piegādātājs. Uzņēmuma galvenais birojs atrodas Stokholmā, Zviedrijā. Tas ir dibināts 2018. gadā, atdaloties no uzņēmuma Autoliv.

Veoneer piedāvā radarus, lidarus, termiskas nakts redzamības kameras, redzes sistēmas. Uzņēmums nodrošina arī nakts braukšanas palīgsistēmas, aktīvās drošības sensorus, mono un stereo redzamības kameras, drošības spilvenu vadības vienības un avārijas sensorus.
Veoneer klienti ir pasaules lielākie autobūves uzņēmumi un 1. līmeņa piegādātāji.

Veoneer, Inc. akcijas tiek kotētas Ņujorkas fondu biržā (kods VNE).

Vēsture 
Veoneer tika dibināts 2018. gada 29. jūnijā, kad no Zviedrijas automašīnu drošības sistēmu ražotāja Autoliv tika atdalīts elektronikas un automatizētās braukšanas bizness. No Autoliv tika iegūtas bremžu kontroles sistēmu kopuzņēmuma Autoliv-Nissin Brake Systems 51 % kapitāldaļas (tas tika pārdēvēts par Veoneer-Nissin Brake Systems), kā arī autonomās braukšanas programmatūras izstrādes kopuzņēmuma Zenuity 50 % kapitāldaļu.

2019. gada 28. jūnijā Veoneer no Nissin Kogyo iegādājās kopuzņēmuma Veoneer-Nissin Brake Systems ASV biznesu (to pārdēvēja par Veoneer Brake Systems).
2020. gada 3. februārī Veoneer-Nissin Brake Systems Japānas un Ķīnas bizness tika pārdots Nissin Kogyo un Honda Motor.
2020. gada 2. aprīlī tika paziņots, ka kopuzņēmums Zenuity tiks sadalīts: izstrādes centrus ASV un Vācijā pārņems Veoneer, bet izstrādes centrus Zviedrijā un Ķīnā pārņems Volvo Cars; sadalīšana tika pabeigta 2. jūlijā.
2020. gada 11. augustā tika pabeigta ASV bremžu vadības sistēmu biznesa pārdošana Vācijas uzņēmumam ZF Friedrichshafen AG.

2021. gada 26. janvārī Veoneer noslēdza līgumu ar ASV mikroelektronikas ražotāju Qualcomm par uzlabotas vadītāja palīdzības sistēmas, kopējas un autonomas braukšanas risinājumu platformas Arriver kopīgu izstrādi.
2021. gada 23. jūlijā Veoneer vienojās, ka Kanādas automašīnu sistēmu uzņēmums Magna International Inc. iegādāsies Veoneer par 3,8 miljardiem ASV dolāru. Augustā Veoneer saņēma izdevīgāku apvienošanās piedāvājumu no Qualcomm. 4. oktobrī tika panākta vienošanās, ka Qualcomm un investīciju uzņēmums SSW Partners par 4,5 miljardiem USD iegādāsies Veoneer. Darījums tika pabeigts 2022. gada 1. aprīlī, SSW Partners iegūstot visas Veoneer kapitāldaļas. Savukārt 4. aprīlī, saskaņā ar vienošanos, SSW Partners autonomās braukšanas programmatūras operācijas (Arriver) pārdeva Qualcomm, paturot tikai Veoneer Tier-1 piegādes biznesu.

Atsauces

Ārējās saites 

 Veoneer, Inc. vietne

ASV uzņēmumi
Zviedrijas uzņēmumi
Ņujorkas fondu biržā kotētie uzņēmumi
Breds Frīdels

Bredlijs Hovards Frīdels (, dzimis ) ir ASV futbola treneris un bijušais futbolists, spēlēja vārtsarga pozīcijā, bijis ASV futbola izlases dalībnieks.

Frīdelam pieder Anglijas Premjerlīgas rekords par visvairāk aizvadītām spēlēm pēc kārtas (310 mači), ko viņš sasniedza ar Blackburn Rovers, Aston Villa un Tottenham Hotspur komandām. Frīdels ir arī visvecākais spēlētājs, kurš ir spēlējis gan Aston Villa, gan Tottenham Hotspur sastāvā. Savu karjeru Frīdels noslēdza 2015. gadā. Ar 450 mačiem Premjerlīgā, viņš ir visvairāk spēļu aizvadījušais ASV futbolists.

ASV futbola izlases sastāvā spēlējis no 1992. līdz 2005. gadam. Piedalījies 1994., 1998. un 2002. gada FIFA Pasaules kausā.

Sasniegumi 
Galatasaray

 Turcijas kauss: 1995—96

Blackburn Rovers

 Anglijas Līgas kauss: 2001—02

Atsauces

Ārējās saites 

1971. gadā dzimušie
ASV futbolisti
ASV izlases futbolisti
ASV futbola treneri
Stambulas "Galatasaray" spēlētāji
Liverpool FC spēlētāji
Blackburn Rovers F.C. spēlētāji
Aston Villa F.C. spēlētāji
Tottenham Hotspur F.C. spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
Ohaio dzimušie
Kobi Džonss

Kobi N'Gai Džonss (, dzimis ) ir bijušais ASV futbolists, spēlējis pussarga pozīcijā, bijis ASV futbola izlases dalībnieks. Pašlaik strādā par futbola komentētāju.

Džonss savu karjeru sāka Anglijas Premjerlīgas komandā Coventry City. Vēlāk neilgu laiku pavadījis Brazīlijas komandā Vasco da Gama komandā. No 1996. gada līdz 2007. gadam spēlējis MLS komandā Losandželosas "Galaxy". Ieguvis divus MLS kausus, kā arī vienreiz ieguvis CONCACAF Čempionu kausa trofeju.

Džonss ir spēlēm bagātākais ASV futbolists. Laika posmā no 1992. gada līdz 2004. gadam aizvadījis 164 mačus, kuru laikā guvis 15 vārtus. Piedalījies 1994., 1998. un 2002. gada FIFA Pasaules kausā, kā arī 1992. gada vasaras olimpiskajās spēlēs.

Sasniegumi 
LA Galaxy

 MLS kauss: 2002, 2005
 CONCACAF Čempionu kauss: 2000

ASV

 CONCACAF Zelta kauss: 2002

Ārējās saites 

1970. gadā dzimušie
ASV futbolisti
ASV izlases futbolisti
ASV futbola treneri
1992. gada vasaras olimpisko spēļu dalībnieki
1994. gada FIFA Pasaules kausa spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
Keisijs Kellers

Keisijs Kristofers Kellers (, dzimis ) ir bijušais ASV futbolists, spēlēja vārtsarga pozīcijā, bijis ASV futbola izlases dalībnieks.

Kellers ir piedalījies četros FIFA Pasaules kausos. Viņš ir pirmais ASV vārtsargs, kurš spēlējis Vācijas Bundeslīgā, Anglijas Premjerlīgā un Spānijas La Liga.

Sasniegumi 
Leicester City

 Anglijas Līgas kauss: 1996–97

ASV

 CONCACAF Zelta kauss: 1991, 2002, 2005, 2007

Individuālie sasniegumi

 Millwall gada labākais spēlētājs: 1992–93
 MLS gada labākais vārtsargs: 2011
 ASV gada labākais futbolists: 1997, 1999, 2005

Ārējās saites 

1969. gadā dzimušie
ASV futbolisti
ASV izlases futbolisti
ASV futbola treneri
Millwall F.C. spēlētāji
Leicester City F.C. spēlētāji
Rayo Vallecano spēlētāji
Tottenham Hotspur F.C. spēlētāji
Southampton FC spēlētāji
Menhengladbahas "Borussia" spēlētāji
Fulham FC spēlētāji
1990. gada FIFA Pasaules kausa spēlētāji
1996. gada vasaras olimpisko spēļu dalībnieki
1998. gada FIFA Pasaules kausa spēlētāji
2002. gada FIFA Pasaules kausa spēlētāji
2006. gada FIFA Pasaules kausa spēlētāji
Vašingtonas štatā dzimušie
Tods Vudbridžs

Tods Vudbridžs (; dzimis ) ir bijušais austrāliešu tenisists un televīzijas komentētājs.

Izcils dubultspēļu meistars: Starptautiskās tenisa slavas zāles biedrs; karjeras Grand Slam uzvarētājs vīriešu un jauktajās dubultspēlēs; olimpiskais čempions (1996) dubultspēlēs; divkārtējs ATP fināla čempionāta uzvarētājs dubultspēlēs (1992, 1996); divkārtējs Deivisa kausa ieguvējs (1999., 2003.) Austrālijas izlasē; bijusī pasaules pirmā rakete dubultspēļu rangā; viena Grand Slam vienspēļu turnīra pusfinālists (Vimbldona, 1997); 85 ATP turnīru uzvarētājs (tikai divi - vienspēles); septiņu junioru Grand Slam turnīru uzvarētājs dubultspēlēs; triju junioru Grand Slam vienspēļu turnīru finālists.

Statistika

Grand Slam turnīru finālu rezultāti

Dubultspēles

Vietas Grand Slam turnīros

Dubultspēlēs 

|}

Apbalvojumi un pagodinājumi 
 Austrālijas ordeņa medaļa (1997)
 Starptautiskā tenisa slavas zāle (2010)

Atsauces

Ārējās saites 

1971. gadā dzimušie
Sidnejā dzimušie
Austrālijas tenisisti
1992. gada vasaras olimpisko spēļu dalībnieki
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskie sudraba medaļnieki tenisā
Olimpiskie zelta medaļnieki tenisā
Shenzhou 13

Shenzhou 13 () ir Ķīnas pilotējams kosmosa kuģis. Tas orbītā tika palaists 2021. gada 15. oktobrī.
Kosmosa kuģis veica saslēgšanos ar orbitālo staciju Tiangong. Uz zemes tas atgriezās 16. aprīlī.

Apkalpe 
Kuģa Shenzhou 13 apkalpe augšupceļā un lejupceļā:

Lidojuma gaita 
Kosmosa kuģis tika palaists  16:23:56 UTC ar nesējraķeti Chang Zheng 2F no Dzjucjuaņas pavadoņu palaišanas centra.

Tajā pašā dienā 22:56 UTC (sešas ar pusi stundas pēc starta) Shenzhou 13 saslēdzās ar orbitālo staciju Tiangong pie tās pirmā moduļa Tianhe apakšējās pieslēgvietas.

2022. gada 15. aprīlī 16:44 UTC Shenzhou 13 atvienojās no Tiangong.
16. aprīlī 01:56:49 UTC kosmosa kuģa nolaižamais aparāts nolaidās Iekšējā Mongolijā.

Iziešanas atklātā kosmosā

Atsauces

Ārējās saites 
 Shenzhou 8, 9, 10, 11, 12, 13 (SZ 8, 9, 10, 11, 12, 13) Gunter Dirk Krebs 

13
Pēteris Kleperis

Pēteris Kleperis (1904—1968) bija Latvijas evaņģēliski luteriskās baznīcas arhibīskaps (1968).

Dzīvesgājums 
Dzimis  Cēsīs strādnieka ģimenē. Pēc Pirmā pasaules kara beigām mācījās Bērzaines vidusskolā. Studēja teoloģiju Latvijas Universitātē, no 1930. gada bija prāvesta A. Vibuļa palīgs (adjunkts) Tukumā, līdztekus strādāja par latīņu un ticības mācības skolotāju Tukuma ģimnāzijā un komercskolā. 
1933. gadā viņu ordinēja par Kandavas prāvesta iecirkņa vikāru, 1934. gada maijā apstiprināja par Rīgas pilsētas latviešu draudžu vikāru, 1935. gadā par Biķeru baznīcas mācītāju, 1937. gadā arī par Krusta draudzes mācītāju.

Pēc Otrā pasaules kara 1947. gadā viņš kļuva par Rīgas apriņķa prāvestu. No 1948. gadā bija LELB virsvaldes prezidija loceklis, kalpoja par Jaunās Ģertrūdes II draudzes mācītāju. 
1967. gadā LELB Konsistorijas sēdē prāvests Pēteris Kleperis un Teoloģijas semināra profesors Alberts Freijs cēla pret arhibīskapu  Gustavu Tursu apsūdzības par nepiemērotību savam amatam. Konsistorija iecēla prāvestu Kleperi par arhibīskapa vietnieku, ko apstiprināja Latvijas PSR Kulta lietu pārzinis.

1968. gada 24. martā LELB sinode Kleperi ievēlēja par arhibīskapu, bet jau 1968. gada 21. aprīlī viņš pēkšņi mira kādā Ukrainas dzelzceļa stacijā ceļā uz konferenci Budapeštā. Apbedīts RīgaS Meža kapos.

Darbi 
 "Kalposim patiesībai vārdos un darbos" (1936), 
 "Dzīvība - Dieva dāvana" (1937).

Atsauces 

Luterāņu arhibīskapi
1904. gadā dzimušie
1968. gadā mirušie
Cēsīs dzimušie
Rīgas Meža kapos apbedītie
Marks Vudfords

Marks Raimonds Vudfords (; dzimis ) ir bijušais austrāliešu tenisists, bijusī pasaules pirmā rakete vīriešu dubultspēlēs. Pazīstams, galvenokārt, ar savu spēli pārī ar Todu Vudbridžu. 1996. gada olimpiskais čempions un 2000. gada olimpiskās sudraba medaļas ieguvējs vīriešu dubultspēlē. Karjeras Grand Slam uzvarētājs vīriešu dubultspēlēs un jauktajās dubultspēlēs (uzvarēja visos Grand Slam turnīros dažādos gados). Divkārtējs ATP pasaules čempions dubultspēlēs (1992, 1996). Uzvarētājs 67 ATP turnīros, tostarp 12 Grand Slam turnīros vīriešu dubultspēlēs un 4 ATP turnīros vienspēlēs. Austrālijas izlases treneris Fed kausā kopš 2003. gada. Kopš 2010. gada Starptautiskās tenisa slavas zāles loceklis.

Pēc tenisista karjeras beigām strādājis par treneri, bijis Novaka Džokoviča treneris.

Statistika

Grand Slam turnīru finālu rezultāti

Dubultspēles

Jauktās dubultspēles

Apbalvojumi un pagodinājumi 
 Austrālijas ordeņa medaļa (1997)
 Starptautiskā tenisa slavas zāle (2010)

Atsauces

Ārējās saites 

1965. gadā dzimušie
Adelaidā dzimušie
Austrālijas tenisisti
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskie sudraba medaļnieki tenisā
Olimpiskie zelta medaļnieki tenisā
Šūnu elpošana

Šūnas elpošana ir vielmaiņa, kurā tiek šķelti ogļhidrāti un citi starpprodukti, tajā pašā laikā sintezējot ATF. Šūnas elpošana iedalās aerobā elpošanā, kuras norisei nepieciešams skābeklis mitohondriju darbībai, un anaerobā elpošanā, kuras norisei nav nepieciešams skābeklis.

Aerobā elpošana ir glikozes pilnīga sašķelšana par oglekļa dioksīdu un ūdeni, kā norādīts attēlā. Šī veida vielmaiņas ietver:

 Glikolīze — glikozes sašķelšana par divām piruvāta molekulām;
 Pārejas reakcijas — tiek izdalīts oglekļa dioksīds un piruvāts tiek oksidēts par acetilgrupu;
 Krebsa cikls — oksidācijas reakcija, kurās rezultātā izdalās oglekļa dioksīds un sintezējas ATF;
 Elektronu transporta sistēma — virkne pārnesēju, kas no glikozes molekulas uztver elektronus un padod tos tālāk, līdz beidzot tie savienojas ar skābekli. Elektroniem mainot enerģētisko līmeni, izdalās enerģija, kuru izmanto ATF sintēzei.

Anaerobie procesi notiek citoplazmā. Anaerobā elpošana ir neefektīvāka, taču tā ir evolucionāri izveidojusies Krebsa ciklā. Reakcijas sākumā glikozes aktivizēšanai tiek izmantotas 2 fosfātgrupas, veidojot 2 dažādas reakcijas, kur katra no tām izmanto vienu ATF molekulu. Tālāk glikolīzes procesā tiek atšķelta NAD molekula, kā arī tiek pievienoti divi elektroni un viens ūdeņraža jons, tādējādi substrāta fosforilācijas rezultātā rodas 4 ATF molekulas.

Atsauces 

Ķīmiskās reakcijas
Vielmaiņa
Sandrīna Baijī

Sandrīna Baijī (; dzimusi  Ēnas departamentā) ir bijusī franču biatloniste, 2004.—2005. gada Pasaules kausa sezonas kopvērtējuma uzvarēja, 2003. gada pasaules čempione iedzīšanā, olimpisko spēļu medaļniece stafetē.

Karjera 
Ar biatlonu sāka nodarboties 1995. gadā. Pasaules kausa sacensībās debitēja  Lahti. 2000.—2001. gada sezonas otrajā posmā Pokļukā izcīnīja 2. vietu stafetē, bet jau nākamajā posmā Brezno  izcīnīja savu pirmo uzvaru 15 km individuālajā distancē. 2001. gadā debitēja Pasaules čempionātā, piedaloties indivduālajā distancē (35. vieta) un stafetē (5. vieta). Piedalījās  Soltleiksitijā, labāko rezultātu sasniedza sprintā, ieņemot 7. vietu.

2003. gada Pasaules čempionātā Hantimansijskā izcīnīja zelta medaļu iedzīšanā, dalot pirmo vietu ar vācu biatlonisti Martinu Glagovu, kad pat fotofinišs nespēja noteikt uzvarētāju. Tajā pašā čempionātā izcīnīja arī bronzas medaļu distancē ar kopēju startu. 2004. gada Pasaules čempionātā Oberhofā vēlreiz kļuva par bronzas medaļas ieguvēju masu startā. 2003.—2004. gada Pasaules kausa sezonu noslēdza 3. vietā kopvērtējumā.

2004.—2005. gada sezonā kļuva par Pasaules kausa kopvērtējuma uzvarētāju. Viņa izcīnīja arī mazo kristāla globusu iedzīšanā, bet sprinta vērtējumā ierindojās 2. vietā. Sezonas laikā izcīnīja sešas individuālās uzvaras PK posmos. 2006. gadā savās otrajās olimpiskajās spēlēs, kas norisinājās Turīnā, izcīnīja bronzas medaļu stafetē. Tajā pašā gadā pasaules čempionātā, kurā tika aizvadītas sacensības tikai olimpiskajās spēlēs vēl neiekļautajā disciplīnā jauktajā stafetē, arī ieguva bronzu. 
 
2007. gada Pasaules čempionātā Antholcā izcīnīja divas sudraba medaļas — sieviešu un jauktajā stafetē. 2007.—2008. gada sezonā izcīnīja četras uzvaras PK posmos un sezonas kopvērtējumā ierindojās otrajā vietā, piekāpjoties vien vācu biatlonistei Magdalēnai Neinerei, kā arī otro reizi karjerā uzvarēja iedzīšanas ieskaitē. 2008. gada Pasaules čempionātā ieguva bronzu stafetē. Šo panākumu atkārtoja arī 2009. gada čempionātā Phjončhanā.

 Vankūverā kļuva par sudraba medaļas ieguvēju stafetē, labāko rezultātu individuāli sasniedza masu startā (6. vieta). Pēc 2009.—2010. gada sezonas 30 gadu vecumā noslēdza sportistes karjeru.

Karjeras rezultāti

Olimpiskās spēles

Pasaules čempionāts

Pasaules kausa kopvērtējums

Atsauces

Ārējās saites 

1979. gadā dzimušie
Ēnā dzimušie
Francijas biatlonisti
Biatlonisti 2002. gada ziemas olimpiskajās spēlēs
Biatlonisti 2006. gada ziemas olimpiskajās spēlēs
Biatlonisti 2010. gada ziemas olimpiskajās spēlēs
Olimpiskie sudraba medaļnieki paukošanā
Olimpiskie bronzas medaļnieki paukošanā
Francijas olimpiskie sudraba medaļnieki
Francijas olimpiskie bronzas medaļnieki
Olimpiskie sudraba medaļnieki biatlonā
Olimpiskie bronzas medaļnieki biatlonā
Monsters at Work

Monsters at Work ir ASV datoranimācijas televīzijas seriāls, kura pirmizrāde notika  straumēšanas platformā Disney+. Šī ir daļa no "Mošķīšu" filmu sērijas. Seriāla otrā sezona iznāks 2023. gadā.

Ārējās saites 

ASV televīzijas raidījumi
Amplitūda (statistika)

Amplitūda (latīņu: amplitudo — ‘plašums’) ir statistisks raksturlielums, kas nosaka lielākās vērtības max un mazākās vērtības min starpību.

Piemēram: ( 23; 25; 30; 43; 47; 48; 59; 78; 93) Amplitūda ir 70, jo 93 - 23 = 70.

Lai skaitļu kopā noteiktu amplitūdu, skaitļi ir jāsakārto augošā secībā, šadu skaitļu kārtošanu statistikā sauc par ranžēšanu.

Atsauces 

Statistika